text: Kender du en ildsjæl, som skal belønnes?
  20 maj 2015 kl. 16.54
  De mange frivilliges indsats i Vejle Kommune skal fejres. Kandidaterne til årets ildsjælspris skal findes.
  Kender du en, som fortjener et skulderklap for sin indsats på det frivillige, sociale område? Så kan du nu indstille personen til årets ildsjælspris. Det kan både være en person, som har taget et særligt initiativ, eller en der igen og igen yder en engageret indsats inden for det sociale område.
  Frivilligprisen er en pris, som går til en person, der gør en særlig indsats. Udover æren modtager prismodtageren et gavekort på 5.000 kr. Vinderen kåres den 25. september 2015 på den årlige frivilligdag.
  Hvis du vil vide mere, kan du læse hele opslaget på Vejle kommunens hjemmeside.
  Se mere her
  